CELEX: 32019D1254
Language: sl
Date: 2019-07-22 00:00:00
Title: Izvedbeni sklep Komisije (EU) 2019/1254 z dne 22. julija 2019 o harmoniziranih standardih o varnosti igrač, pripravljenih v podporo Direktivi 2009/48/ES Evropskega parlamenta in Sveta

23.7.2019   
               
               
                  SL
               
               
                  Uradni list Evropske unije
               
               
                  L 195/43
               
            
         IZVEDBENI SKLEP KOMISIJE (EU) 2019/1254
         z dne 22. julija 2019
         o harmoniziranih standardih o varnosti igrač, pripravljenih v podporo Direktivi 2009/48/ES Evropskega parlamenta in Sveta
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (1) ter zlasti člena 10(6) Uredbe,
         ob upoštevanju naslednjega:
         
                     (1)
                  
                  
                     V skladu s členom 13 Direktive 2009/48/ES Evropskega parlamenta in Sveta (2) se domneva, da so igrače, ki so v skladu s harmoniziranimi standardi ali njihovimi deli, katerih sklicevanja so bila objavljena v Uradnem listu Evropske unije, skladne z zahtevami, ki jih zajemajo navedeni standardi ali njihovi deli, iz člena 10 in Priloge II k navedeni direktivi.
                  
               
                     (2)
                  
                  
                     Komisija je z dopisom M/445 z dne 9. julija 2009 Evropskemu odboru za standardizacijo (CEN) in Evropskemu odboru za elektrotehnično standardizacijo (Cenelec) zahtevala pripravo osnutka novih harmoniziranih standardov in popravkov obstoječih harmoniziranih standardov v podporo Direktivi 2009/48/ES. Direktiva 2009/48/ES v točki 11 dela I Priloge II k Direktivi določa posebne varnostne zahteve za igrače za prostočasne aktivnosti.
                  
               
                     (3)
                  
                  
                     Trampolini so igrače za domačo uporabo, pri katerih ostane podporna struktura med aktivnostjo nepremična, in so predvsem namenjeni otrokom za aktivnost skakanja. Zato gre za igrače za prostočasne aktivnosti v smislu točke (21) člena 3 Direktive 2009/48/ES.
                  
               
                     (4)
                  
                  
                     Na podlagi zahtevka M/445 z dne 9. julija 2009 je CEN pregledal harmonizirani standard EN 71–14:2014+A1:2017 o trampolinih za domačo uporabo, na katerega je bilo objavljeno sklicevanje v Uradnem listu Evropske unije (3), da bi se zagotovila tudi večja varnost trampolinov, vgrajenih v tla („vkopanih“ trampolinov), ki se vedno pogosteje dajejo na trg. To je privedlo do sprejetja harmoniziranega standarda EN 71–14:2018 o trampolinih za domačo uporabo.
                  
               
                     (5)
                  
                  
                     Komisija je skupaj s CEN ocenila, ali je harmonizirani standard EN 71–14:2018 o trampolinih za domačo uporabo, ki ga je pripravil CEN, skladen z zahtevo M/445 z dne 9. julija 2009.
                  
               
                     (6)
                  
                  
                     Harmonizirani standard EN 71–14: 2018 izpolnjuje zahteve, ki naj bi jih zajemal in ki so določene v Direktivi 2009/48/ES. Zato je primerno, da se sklicevanje na navedeni standard objavi v Uradnem listu Evropske unije.
                  
               
                     (7)
                  
                  
                     Harmonizirani standard EN 71–14:2018 nadomešča harmonizirani standard EN 71–14: 2014+A1:2017. Zato je primerno, da se sklicevanje na ta standard umakne iz Uradnega lista Evropske unije. Da bi imeli proizvajalci igrač dovolj časa za prilagoditev svojih proizvodov spremenjenim specifikacijam v harmoniziranem standardu EN 71–14:2018, je treba odložiti umik sklicevanja na harmonizirani standard EN 71–14:2014+A1:2017.
                  
               
                     (8)
                  
                  
                     Skladnost s harmoniziranim standardom ustvarja domnevo o skladnosti z ustreznimi bistvenimi zahtevami iz harmonizacijske zakonodaje Unije od datuma objave sklicevanja na tak standard v Uradnem listu Evropske unije. Ta sklep bi moral zato začeti veljati z datumom objave –
                  
               SPREJELA NASLEDNJI SKLEP:
         
            Člen 1
            Sklicevanje na harmonizirani standard o varnosti igrač, pripravljeno v podporo Direktivi 2009/48/ES in navedeno v Prilogi I k temu sklepu, se objavi v Uradnem listu Evropske unije.
         
         
            Člen 2
            Sklicevanje na harmonizirani standard o varnosti igrač, pripravljeno v podporo Direktivi 2009/48/ES in navedeno v Prilogi II k temu sklepu, se na datum iz navedene priloge umakne iz Uradnega lista Evropske unije.
         
         
            Člen 3
            Ta sklep začne veljati na dan objave v Uradnem listu Evropske unije.
         
         
            V Bruslju, 22. julija 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 316, 14.11.2012, str. 12.
         
            (2)  Direktiva 2009/48/ES Evropskega parlamenta in Sveta z dne 18. junija 2009 o varnosti igrač (UL L 170, 30.6.2009, str. 1).
         
            (3)  UL C 282, 10.8.2018, str. 3.
      
      
         
            PRILOGA I
            
                        Št.
                     
                     
                        Sklicevanje na standard
                     
                  
                        1.
                     
                     
                        EN 71-14:2018 Varnost igrač – 14. del: Trampolini za domačo uporabo
                     
                  
      
      
         
            PRILOGA II
            
                        Št.
                     
                     
                        Sklicevanje na standard
                     
                     
                        Datum umika
                     
                  
                        1.
                     
                     
                        EN 71-14:2014+A1:2017 Varnost igrač – 14. del: Trampolini za domačo uporabo
                     
                     
                        22. januar 2020